# Kikheelna: a hoih lama saangkah kipatna

**Siamsinna leh Khantohna Kikheelna Pulaakna tungtang innkuan te in hoih taka malak theihna ding kimakaihna**

## Bang hangin a hoih lama saang kipat ding kisam ahi hiam?

A hoih lama saang kipatna in na taa pen kipattung sinna (kindergarten) pana saanginnpi kahtohna lamah panpih in lungmuangsak hi. A hoih lama kikheelna in na taa siamsinna leh khantohna lamah panpih in, a theihsa thu te leh a sin lai ding te ah lungmuangsak in, tha pia kawm in kizopna piangsak hi. A hoih lama saang kipatna in zong amaute sek in dau sak hi.

## Siamsinna leh Khantohna Kikheelna Pulaakna bang ahi hiam?

Naupang kemcing nasepna, saanginn, Saanginn Pua lam Kikepna (OSHC) malakna leh innkuan te pangkhawm in naupang siamsinna leh cidamna lamah ma la khawm uh hi. Siamsinna leh Khantohna Kikheelna Pulaakna (TLDS) tungtawn in thu le laa kihawm tuah uh hi. Hih pen naupang kemcing nasepna (early childhood service) in naupang ciat in saang a kahna uh ah gelh uh hi.

TLDS in na taa siam sinna lam, khantohna leh cidamna tungtang te naupang kemcing nasepna leh saanginn ah theisak uh hi. TLDS in tom kim kician takin na taa lunggulh lamte, khutsiamnate leh cihtheihnate leh mimal kikep dan ding zia leh kimakaih dan ding a bawl hi.

Saangkah a kipat a kipan na taa na telsiam theihna ding leh a siam sinna lam na panpih theihna dingin TLDS in hong huh thei hi. TLDS pana thu kiza te tungtawn in Bulpatna lam saangsia te in na taa telsiam in a sim ding kisam te thei thei ding uh hi. Na taa pen OSHC lamah ah a kihel ding leh, TLDS in a hunzat dan ding hong vaihawm sak thei lai ding hi.

TLDS te in na taa tungtaang, a min, a suah ni le kum , a maan leh nangma min leh hong kihopih theihna ding kem uh hi. Tua banah naupang kepcing nasepna lama na taa a kem sia adangte min leh hopih theihna zong kem kha ding uh hi.

TLDS lama na taa panpihna pen saang kipat ma in saanginn vai ading kikheelna ah nang leh na taa na pankhawm theihna thei uh ahi hi.

## Bangci ka taa TLDS sazian hong hi thei ding hiam?

Naupang kemcing nasepna te in online tungtawn a TLDS muh theihna ding link hong pia ding uh hi. Online tungtawn a TLDS pen TLDS a kisam gelh theihna dinga hoih pen ahi hi.

Online tungtawn a na ngah theih kei leh, a laidal khat na ngen thei ding hi.

## TLDS sung koi tengah gelh kisam ka hi hiam?

*Khen 1* leh *1.1* pen na taa naupang kemcing nasepna makai te in gelh ding uh hi.

*Khen 1.2* pen na taa in poina ahi zong khantohna lam zeikai ahih khak leh na taa naupang kemcing nasepna makai te in gelh kha thei ding uh hi. Na taa a panpih midang misiam te in zong gelh kha thei ding uh hi

*Khen 2: Naupang* pen na taa leh picing a theihcian uh tawh gelh ding hi. Hih pen nang, ahih kei leh naupang kemcing nasepna makai hi ding hi.

*Khen 3: Innkuan* pen nangma gelh ding ahi hi. Thu le la na gelh pen thupi mah mah hi. Hih khen ah dotna om a, na taa lunggulh lam theihsak na ding, tua banah na ngaihsutna leh na taa ading saanginn a lametna na neih te na gelh ding hi. Hih dotna te dawnna in saangsia te leh OSHC nasemte (a kisap leh) in na taa a telsiam theihna ding leh malakna a bawl theihna dingin, siamsinna leh khantohna lamah panpih thei ding hi.

## TLDS man khit ciang bang piang ding?

TLDS na man khit ciangin naupang kemcing nasem te in a vekpi in a khetkhiat sa in hong pia ding uh hi.

Naupang kemcing nasem te in a saanginn leh OSHC (a kisap leh) ah TLDS na khak ding uh hi.

Na taa koi saanginn ah kah ding na theihciat kei leh, naupang kemcing nasemte tung panin TLDS khetkhiat sa hong pia kik ding uh hi. Saanginn ah na taa min na khum ciangin na pia kawm ding hi.

Na gelh khit kei leh *Khen 3: Innkuan*, naupang kemcing nasem te'n na gelh khit sa te pen saanginn leh OSHC (a kisap leh) te khak ding a, a khak teng uh a khetkhiat sa in hong pia ding uh hi.

Kankhiatna leh saangiinn pana thu ngah kikna tungtawn in hih banga thu le la kihopsawnna in naupang saanginn adinga kikheelna ah phatuam mah mah ci hi. TLDS pen na taa sanginn ah theihsak ding lam na sak kei leh, hehpihna toh naupang a kemcingte na kiho pihpih in.

Thu hoih kicing in Victorian siamsinna leh mi makaih a siam te adingin theihhuai thu tamtak na taa cidamna leh lungmuanhuai piangsak hi.

Theih beh nop a om leh, na en in <https://www.vic.gov.au/information-sharing-schemes-and-the-maram-framework>

## Theih beh nop a om leh

Sin beh nop na neih leh, na en thei ding hi [www.vic.gov.au/transition-school-resources-families](http://www.vic.gov.au/transition-school-resources-families)

Hih thu le la te pen a link ngeina mah ah tualsung pau tuam tuam in zong om hi: [www.vic.gov.au/transition-school-resources-families](http://www.vic.gov.au/transition-school-resources-families)